b'\n_START_ARTICLE_\nSokol plenilec\n_START_SECTION_\nOpis\n_START_PARAGRAPH_\nTa sokol je po telesnem ustroju nekoliko mogo\xc4\x8dnej\xc5\xa1i od sokola selca in je zelo podoben norve\xc5\xa1kemu sokolu. Povpre\xc4\x8dno zraste do 50 cm in ima razpon peruti med 105 in 130\xc2\xa0cm. Od selca ima tudi nekoliko \xc5\xa1ir\xc5\xa1e peruti in dalj\xc5\xa1i rep, ki ga med jadranjem v vzgorniku dr\xc5\xbei \xc5\xa1iroko razprtega. Leta s po\xc4\x8dasnimi zamahi in za sokola neizrazito veliko jadra in drsi po zraku. Po zgornji strani telesa je rjav, po spodnji pa svetlo pegast in ima svetlo glavo.\n_START_SECTION_\nRaz\xc5\xa1irjenost\n_START_PARAGRAPH_\nSokol plenilec je ujeda stepskih ravnic z redkim drevjem, polpu\xc5\xa1\xc4\x8dav in gorskega sveta. Raz\xc5\xa1irjen je od jugovzhodne Evrope do Transbajkala ter proti jugu do Himalaje._NEWLINE_Hrani se z manj\xc5\xa1imi glodavci do velikosti zajca ter s pticami do velikosti rac, redkeje pa tudi z ve\xc4\x8djimi \xc5\xbeu\xc5\xbeelkami. Plen napada v horizontalnem letu in nanj le redko strmoglavi._NEWLINE_Sokol plenilec je delna selivka, ki prezimuje v srednji Afriki, le na skrajnem jugu \xc5\xbeivljenjskega prostora je stalnica. Gnezdi aprila in maja v gnezdih na tleh ali na drevesih, kamor samica znese od 3 do 6 jajc.'